ผีช็อก มคิฯ-คาร์ริก เดี้ยงส่อชวดชิง EFL ไบญี ติดแบนยูโรป้าเกมหน้า
งานเข้าเต็มๆสำหรับ ผีแดง เมื่อ เฮนริกห์ มคิตาร์ยาน จอมทัพตัวเก่งรวมถึง ไมเคิล คาร์ริก ได้รับบาดเจ็บส่อแววชวดลงสนามช่วยทีมในเกมลีกคัพรอบชิงชนะเลิศวันอาทิตย์นี้ ขณะที่ เอริก ไบญี กองหลังตัวเก่งก็จะติดโทษแบนในเกมยูโรป้าลีกรอบถัดไปเลกแรกอีกด้วย,สำนักข่าวต่างประเทศรายงานวันที่ 22 ก.พ. ว่า ผีแดง แมนเชสเตอร์ ยูไนเต็ด ยักษ์ใหญ่แห่งศึกพรีเมียร์ลีก อังกฤษ ได้รับข่าวร้ายเมื่อพวกเขาส่อแววหมดสิทธิ์ใช้งาน เฮนริกห์ มคิตาร์ยาน กองกลางตัวเก่งของทีมรวมถึง ไมเคิล คาร์ริก กองกลางตัวเก๋า ที่ได้รับบาดเจ็บจนต้องถูกเปลี่ยนตัวออกจากสนามในเกมยูโรป้าลีก เลกสองที่เอาชนะ แซงต์ เอเตียน 1-0 เมื่อคืนที่ผ่านมา,ถึงแม้ว่า มคิตาร์ยาน จะเป็นคนยิงประตูพาผีแดงคว้าชัยชนะในเกมนี้แต่หลังจากที่เขายิงประตูได้ 9 นาทีก็ดันโชคร้ายได้รับบาดเจ็บที่กล้ามเนื้อต้นขาด้านหลังจนต้องเดินกะเผลกออกจากสนาม เช่นเดียวกับ ไมเคิล คาร์ริก ที่ต้องถูกเปลี่ยนตัวจากปัญหาบาดเจ็บที่น่องเช่นกัน,หลังเกม มูรินโญ ให้สัมภาษณ์ว่า ทั้งคู่ส่อแววหายไม่ทันเกมนัดชิงอีเอฟแอล คัพกับ เซาแธมป์ตัน วันอาทิตย์นี้,พวกเขาคือนักเตะคนสำคัญของเราและไม่ชัวร์ว่าจะมีพวกเขาในรอบชิงลีกคัพหรือไม่ เมื่อพวกเขาไม่ได้เล่นโอกาสจะตกเป็นของนักเตะคนอื่นแทน มูรินโญ กล่าว,มารูยาน เฟลไลนี และ บาสเตียน ชไวน์สไตเกอร์ ไม่ได้เล่นบ่อยครั้ง ผมคิดว่า เฮนริกห์ และ ไมเคิล ทั้งคู่จะไม่ได้เล่น เรื่องนี้มาจากประสบการณ์ของผมไม่ได้มาจากความรู้ทางการแพทย์และไม่ได้มาจากผลการตรวจและสิ่งที่พวกเขาต้องทำในวันพรุ่งนี้และวันถัดไป,ผมคิดว่าไม่มีโอกาส น่อง, ฮาร์มสตริง แม้ว่าจะเป็นความเสียหายเล็กน้อยที่กล้ามเนื้อ ผมคิดว่าพวกเขาไม่ได้ลงอยู่ดี,นอกจากนี้แล้ว ผีแดง จะหมดสิทธิ์ใช้งาน เอริก ไบญี กองหลังตัวเก่งของทีมในเกมยูโรป้าลีก รอบ 16 ทีมเลกแรกด้วยหลังเจ้าตัวไปโดนใบแดงในเกมนัดล่าสุดทำให้เขาต้องรับใช้โทษแบน 1 นัดตามระเบียบ
งานเข้าเต็มๆสำหรับ ผีแดง เมื่อ เฮนริกห์ มคิตาร์ยาน จอมทัพตัวเก่งได้รับบาดเจ็บส่อแววชวดลงสนามช่วยทีมในเกมลีกคัพรอบชิงชนะเลิศวันอาทิตย์นี้ ขณะที่ เอริก ไบญี กองหลังตัวเก่งก็จะติดโทษแบนในเกมยูโรป้าลีกรอบถัดไปเลกแรกอีกด้วย
พรีเมียร์ลีก,แมนเชสเตอร์ ยูไนเต็ด,เฮนริกห์ มคิตาร์ยาน,ข่าวกีฬา,ไทยรัฐออนไลน์